Атырауда қылмыстық топ кәсіпкерлерден 10 млн теңге бопсалаған
DATE: 04:06, 07 Желтоқсан 2023 | GMT +5
TITLE: Атырауда қылмыстық топ кәсіпкерлерден 10 млн теңге бопсалаған
URL: https://kaz.inform.kz/news/atirauda-kilmistik-top-kaspkerlerden-10-mln-tenge-bopsalagan-468184/
META: DATE: 04:06, 07 Желтоқсан 2023 | GMT +5
TOTAL WORDS: 96
AUTHOR(S):
TEXT: Атырау облыстық Полиция департаментінің баспасөз қызметінен мәлім еткендей, күдік 6 желтоқсанда ұсталды. «Экстремизмге қарсы іс-қимыл басқармасының қызметкерлері жеке кәсіпкерлерден 10 млн теңге бопсалаған қылмыстық топтың заңсыз әрекетін әшкереледі. Полицейлер жәбірленушілерден 2 млн 600 мың теңге алу үшін кездесу ұйымдастырған қылмыстық топтың 4 мүшесін ұстады. Деструктивті діни ағым өкілдерінен құралған топ наурыз айынан бері жәбірленушілерді бопсалап, әрқайсысынан 5 млн теңгеге жуық қаржы иемденбек болған», – деп хабарлады ведомстводан. Қазір күдіктілердің басқа қылмыстарға қатысы бар-жоғы тексеріліп жатыр. Оларға қатысты ҚР Қылмыстық кодексінің 194-бабының 3-бөлігі 2-тармағымен сотқа дейінгі тергеу амалдары басталды. Өзге ақпарат ҚР Қылмыстық-процестік кодексінің 201-бабына сәйкес жарияланбады
